  Майя Бывальцева «Жить, побеждая диабет!» огъяросси акци улсын 15–16 инвожое Удмуртие ужезъя вуылоз Физкультурая добровольной союзлэн президиумезлэн тӧроез, Олимпи шудонъёслэн кык полэс призёрез, фигурной нискыланъя дуннелэн кык полэс но Европалэн сизьым полэс чемпионкаез Ирина Слуцкая. Со сярысь ивортэ элькунысь физкультурая, спортъя но егитъёсын ужан политикая министерстволэн пресс-службаез. Ӵектослэн валтӥсь ужпумез — кун ёзэсъёслэсь, мер огазеяськонъёслэсь, ужбергатӥсьёслэсь кужымзэс паласькисьтэм висёнъёсын, со пӧлын диабетэн, нюръяськон понна калыкез тазалыко улонэ кыскон пыр огазеяны. Ирина Слуцкая Ижкарын «Диабет победим. Ответственность государства, общества и гражданина» паськытатэм кенешон ортчытоз, Удмурт Элькун но Физкультурая добровольной союз куспын валче ужанъя тупанкылэз юнматонэ пыриськоз. Со сяна, тодмо фигуристка диабетэн висисьёс понна скандинав амалэн ветлонъя мастер-класс ортчоз (Киров нимо паркын, кутсконэз 13 часын), спортшколаосын фигурной нискыланъя ёзэтын дышетскисьёс но диабетэн висись пиналъёс понна фигурной нискыланъя мастер-классъёс ортчытоз («Олимпиец» йӧ дворецын, кутсконэз 14 часын). Тегъёс: Мерлык Тазалык Ижкар Удмуртия Россия  